
Laste arvu suurendamine 

koolieelse lasteasutuse VIKERKAAR sõime- ja lasteaiarühmades

Korraldus võetakse vastu Kohaliku omavalitsuse korralduse seaduse § 30 lõike 1 punkti 3 alusel ja  Koolieelse lasteasutuse seaduse § 7 lõike 1¹ alusel

1. Asjaolud ja menetluse käik.

Narva munitsipaalne koolieelne lasteasutus Vikerkaar on tavaline 6-rühmaline lasteasutus, milles on 2 sõimerühma ja 4 lasteaiarühma. Sõimerühmades käivad ühe– kuni kolmeaastased lapsed, lasteaiarühmades käivad kolme- kuni seitsmeaastased lapsed. Lapsed elavad lasteaia piirkonnas. Koolieelse lasteasutuse Vikerkaar rühmatingimused vastavad sanitaarnõuetele ja lasteaias on olemas vajalikud tingimused laste arenguks.

Narva Linnavalitsuse Kultuuriosakonda 14.09.2007 saabus koolieelse lasteasutuse Vikerkaar juhataja 14.09.2007 taotlus nr 5 palvega lubada laste arvu suurendamist kuni 16 last sõimerühmas ja kuni 22 last lasteaiarühmas. Laste arvu suurendamine on heakskiidetud 12.09.2007.a hoolekogu istungil (hoolekogu istungi 12.09.2007 protokoll nr 1)

2. Õiguslikud alused.

Vastavalt Kohaliku omavalitsuse korralduse seaduse § 30 lõike 1 punktile 3 linnavalitsus lahendab ja korraldab kohaliku elu küsimusi, mis ei kuulu volikogu pädevusse. 
Vastavalt Koolieelse lasteasutuse seaduse § 7 lõikele 1¹ lasteasutuse hoolekogu ettepanekul on valla- või linnavalitsusel õigus lapse arenguks vajalike tingimuste olemasolu korral suurendada laste arvu sõimerühmas kuni kahe lapse võrra ja lasteaiarühmas kuni nelja lapse võrra.

3. Otsus.

    Suurendada laste arvu Narva munitsipaalse koolieelse lasteasutuse Vikerkaar (registrikood 75009021) rühmades alljärgnevalt:

· sõimerühmades kuni 16 last;

· lasteaiarühmades kuni 22 last.

4. Rakendussätted.

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

4.2   Korraldus jõustub seadusega  sätestatud korras.

